b'\n_START_ARTICLE_\nLlu\xc3\xads Clavell Ortiz-Repiso\n_START_SECTION_\nCarrera\n_START_PARAGRAPH_\nFill de Francesc Clavell i de Maria Dolors Ortiz-Repiso. Tot i que va n\xc3\xa9ixer a Barcelona va passar tota la seva inf\xc3\xa0ncia a Arenys de Mar on el seu pare era el director del popular "Forn del Vidre" (antiga Vidrer\xc3\xadas Navarra esdevinguda f\xc3\xa0brica de bombetes de Philips)_NEWLINE_Va ser ordenat sacerdot el 7 d\'agost de 1966, juntament amb altres 23 membres de l\'Opus Dei, i celebr\xc3\xa0 la seva primera missa el 16 d\'agost del mateix any, a l\'esgl\xc3\xa9sia del Reial Monestir de Santa Maria de Pedralbes. Va ser professor de filosofia a la Universitat de Navarra._NEWLINE_Es va llicenciar en Filosofia per la Universitat de Barcelona, despr\xc3\xa9s va passar a ser alumne de la Pontif\xc3\xadcia Universitat Lateranense de Roma, on va obtenir un doctorat en Filosofia. _NEWLINE_\xc3\x89s catedr\xc3\xa0tic de Metaf\xc3\xadsica a la Universitat Pontif\xc3\xadcia de la Santa Creu (Roma), de la qual va ser rector. En l\'actualitat, \xc3\xa9s membre de la C\xc3\xbaria Romana com a president de l\'Acad\xc3\xa8mia Pontif\xc3\xadcia de Sant Tom\xc3\xa1s d\'Aquino.'